Werknemer vas wat bejaarde glo stamp | Maroela Media
ŉ Kombuiswerker van Phelandaba by Bloemfontein is in hegtenis geneem nadat sy ŉ bejaarde inwoner van die Ons Tuiste-oord vir bejaardes na bewering só hard gestamp het, dat Elize Devenish (79) ŉ noodoperasie aan haar arm moes ondergaan.
Maroela Media het vroeër berig Devenish het hulpeloos op die grond gelê nadat die werker haar glo gestamp en toe met haar take aangegaan het. Die werker het later ŉ verpleegkundige gaan roep, wat Devenish klaarblyklik ook nie dadelik opgehelp nie.
Die voorval het plaasgevind nadat Devenish verlede Woensdag ná ontbyt ŉ jogurtbakkie wat op een van die etenstafels agtergebly het, klaarblyklik sonder toestemming geneem het.
Die voorval is op die sentrum se geslotebaantelevisie opgeneem en het groot onsteltenis by talle mense ontlok.
Buiten haar hand, het Devenish ook haar lies met die val seergemaak. Dit veroorsaak dat sy nou sukkel om self te loop en tydelik van ŉ rolstoel gebruik moet maak, het haar seun, Charl Devenish, gesê.
Lt.kol. Thabo Covane, polisiewoordvoerder in Bloemfontein, het gesê die 55-jarige kombuiswerker is ná die voorval in hegtenis geneem en verskyn môre in die landdroshof in die stad.
Sy word aangekla van aanranding met die doel om ernstig te beseer, het Covane gesê.
Ons Tuiste is ŉ deel van die Engo-welsynsorganisasie. Engo het die voorval in ŉ verklaring betreur en gesê dit was ŉ geïsoleerde voorval wat hoogs onaanvaarbaar is.
Die betrokke kombuiswerker en verpleegkundige is vroeër reeds geskors, hangende ŉ dissiplinêre verhoor.
“Engo sien die insident in ŉ ernstige lig. Die versorging en belang van inwoners word met die nodige erns bejeën. Engo tree in alle gevalle onmiddellik op en tref alle moontlike maatreëls om insidente soos hierdie te voorkom,” lui die verklaring.
Goeie nuus · 4 maande gelede
Baie goeie nuus, hoop Mevrou herstel gou.
Hoop die tannie is ok…..Bid God se genade oor haar.
Skorsing? Tien teen een op volle salaris. M. a. w ‘n lekker betaalde vakansie tot die saak’ n stille dood sterf. Met beeldmateriaal kan die persoon onmiddellik afgedank word vir wangedrag.
wraggies · 4 maande gelede
Dis darem baie goeie nuus ! Ek hoop sy sit haar voete nie weer daar nie…raak sommer ontslae vd witte wat so doelloos daar rond dwaal…weet nie wat soek sy daar nie, het geen empatie nie ! Ek se net dankie vir die kameras anders het geen haan weer gekraai nie !
Die Devenish gesin moet hierdie saak deurdruk tot die laaste , moenie swig onder enige druk nie.
Mag die tannie gou gesond word!
Thys · 4 maande gelede
En wat van di suster wat het sy oorgekom, sy moet gefire word liewe vader man m.a.w dit wat sy aan daai tannie gedoen het sal sy seker teenoor haar eie ma ook gedoen het om haar eers op di vloer te los voordat sy aanstaltes gemaak het daarna om haar op te help sies ek skaam my vir jou is dit wat jy aan jou medemens doen
Roos · 4 maande gelede
Ou mense is so broos en kan nie hul balans hou nie. Die video is baie ontstellend. Die suster het nie eens by haar gehurk of aan haar geraak nie. Mens weet nou nie wat gesê is nie, maar dalk het sy gaan hulp kry in die tyd dat die tannie self opgestaan het.
Mens ly nogal aan skok as mens so neerslaan.
Ek hoop sy herstel gou.
Annalise · 4 maande gelede
Daai suster behoort nie daar nie. Bleddie sleg mens. Jy is die tipe mens wat nie as n kollega wil sien nie. Jy tipe maak my skaam om te se ek is n verpleegkundige. Sies.
Die dame wat lus is vir nog ‘n bietjie Yoghurt moet “toestemming” vra by ‘n instansie waar sy betaal om in te woon. Dit maak my baie hartseer. Die blyk daardie klein bakkies te wees? By wie moes sy toestemming gaan vra, daardie werker wat die trollie beheer het, die kok, die matrone, die een wat nie sy Yoghurt geëet het nie!?
Daardie bakkie wat iemand anders nie wou eet nie sou seker na daardie werker se maag gegaan het, daarom dat sy so lustig daarvoor baklei?
Jy is doodreg.. Die vraat wou dit self eet… Loop en maak bymekaar van die tafels af en omdat ouma dit wou vat toe raak sy handgemeen. Hoop sy word toegesluit en afgedank.
Sluit die kombuiswerker toe. Ek dink sy het verskeie oortredings begaan wat onverskoonbaar is.
Wielspore · 4 maande gelede
Ek het die clip nou net op Facebook gekyk, sit die versorgings oord se naam in die soek enjin en die clip sal opkom.
Die skoonmaker en die suster op diens verdien nie om daar te werk en moet ontslaan word. Die arme vrou word net so op die vloer gelos nadat sy geval het, geen poging of plan word gemaak om na haar om te sien.
Naomi Berger · 4 maande gelede
Bly daar is opgetree.
Ou mensies is afhanklik maak nie saak watter kleur hulle is nie.
Almal is geregtig op respek en hulp.
Die verpleegkundige noet ook tot veanrwoordelikheid geroep word. Haar optrede was onaanvaarbaar.
Hoop Tannircis sommer gpu baie beter.
Clarika Hattingh · 4 maande gelede
Nou wat het nou van die video geword???
Clarika, die video is steeds op die vorige berig hieroor.
Nie lekker om te sien nie.
Dis net die ander bejaarde dame met die loopraam wat nader gegaan het om te help. Mens kan ook op die video sien hoe roep sy die suster nader.
Goeie tyd en dit net vir ‘n klein bakkie jogurt hoop hulle raak ontslae van die werker … verewig!!!!!!!!!!!
Pim · 4 maande gelede
As jy nie geduld met oumense of kinders het nie, moet dan nie met hulle werk nie. Daar is sekerlik ‘n werkie vir jou op ‘n ander plek.
#ookeiertelê · 4 maande gelede
Dit is sekerlik nié ‘n geïsoleerde geval nie. Ons familielid word versorg in hierdie tehuis en daar was al meer soortgelyke gevalle van swak sorg en versorgers wat net nie omgee nie. Oumense is vir hulle ‘n las; net daar om salaris te trek.
As sy skuldig bevind word moet sy aan geteken word op n register en mag nooit weer op n plek wek waar kinders en ou mense betrokke is nie . Ek hoop sy word skudig bevind en toe gesluit . Daai arme ou tannie kon geval het en n nek of heup gebreek het en ons almal weet wat is die pad vorentoe as n ou mens n heup breek .
My moeder het ewe skielik baie verswak. Ek het drie broers maar almal sit oorsee met hulle families. Ek kon haar nie self versorg nie al wou ek. Ons is altwee ewe klein en so gewig van iemand wat jy dan help is ‘n dooie gewig. My broers het van hulle kant af baie gehelp en blomme gestuur en haar baie gebel op haar selfoon. Ons het haar nie net daar gelaat nie. Ek het elke middag na werk vir haar gaan kuier , was halfvyf daar dan het hulle ge-eet en ek het vir ons stiltetyd gehou. Sy was baie gelukkig. Ongelukkig was daar een vrot appel tussen daai tehuis se wonderlike verpleegsters. Ek het haar gaan verkla sy is na nagdiens in die mansafdeling verskuif. My moeder was gelukkig, tussen mense en goed versorg. Nie alle tehuise is sleg nie maar van die vepleegsters maak hulle naam sleg. Regte . egte verpleegsters word gebore
Skokkend !!! niks kan dit regverdig nie. Dat iemand se GULSIGHEID en EIE EK dit kan doen aan daai ou Moedertjie. Niemand verdien om so behandel te word nie, dis net boos en wreed !!
R.... · 4 maande gelede
en dit alles vir n yorgurt, sou seker gemors word of vir iemand anders gegee word… dis R5 plaas los hulle dit net syt mos niemand gepla nie
So jammer vir die tannie veral op haar ouderdom. Hoop en vertrou sy herstel spoedig. My ma het ook per ongeluk geval en sy het nooit volkome van haar beserings herstel nie. Stadig maar seker het sy alhoe swakker geword, Gou gesond word tannie.
Piet parys · 4 maande gelede
Ek hoop daar is iemand wat die Tannie gaan bystaan om daai werker te dagvaar. En sommer n snot klap te gee
Hanlie · 4 maande gelede
Siestog, die arme, arme tannie. Wonder wat deur haar kop gegaan het toe sy so gestamp word. Die arme mens.
Hoop daardie persone kry die straf wat hulle verdien.
Hoop tannie word gou, gou beter.
Hoop die word ook in buiteland gewys – dis nie die eerste geval van bejaardes wat aangerand word in oue-tehuise.
Hoop die tannie herstel gou.
Weet nie wat die verpleegster vir die tannie gese het nie – maar partykeer is dit belangrik om nie onmiddelik te beweeg as jy ‘n besering opgedoen het – die tannie het ook ‘n liesbesering opgedoen so die verpleegster kon moontlik vir ‘n rystoel gewag het.
CJTheart · 4 maande gelede
Mense daar is opgeleide gekwalifiseerde susters. wat ‘ n graad in verpleegkunde het.
Dan is daar staf verpleegsters wat ‘n sertifikaat het.
Daar is opgeleide verpleegkundiges wat ‘n diploma behaal het en dan is daar assistente verpleegsters. Julle neem onmiddelik aan dit is ‘n suster. Ek dink meer sy is ‘n assistente. Een persoon kan nie ‘n ou mens oplig aleen nie, maar ek sou sowaar daardie kombuiswerker se oor van haar kop afgeskeur het. Die blanke verpleegster moes onmiddelik seker gamaak het of die dame nie seergekry het nie en hulp ontbied het om te help. Sy was net te doodluiters. Die friggen werker wou seker daardie yogurt gesit en vreet het. My ouers sal ek nooit in ‘n ouetehuis toelaat nie. Ek sal self sorg.
oud-aanklaer · 4 maande gelede
Ek het ook ‘n ma in ‘n versorgingsoord. As dit my ma was, sou die ‘stamper’ nooit die binnekant van die hof maak nie, en die ‘suster’ sal ongekende ellende aanvaar. regstelsel te genadig vir sulke gemors.
@Bollabek · 4 maande gelede
Dit is nie die enigste bejaarde oord waar die kombuis personeel optree asof alles aan hulle behoort nie. My moeder en dame wat saam met haar aan die tafel sit, het van die kossies uitgeruil tussen mekaar, toe klap die een werker my moeder se hand weg, gryp die kos en skree vir haar dit is nie hare nie.
Name& Shame · 4 maande gelede
Dink die is ‘n gulde geleentheid om al die Aftree oorde wat nie behoorlik na die oumensies kyk, by name te noem… Maar, noem versker ook die Oorde wat goed na ons ma’s en Ouma’s kyk.